Държавен вестник, бр. 27, 2016 г., стр. 25

БРОЙ  27	
Д Ъ Р Ж А В Е Н  В Е С Т Н И К 	
СТР.  25  
Чл. 43. (1) Служителите на и под при-
критие са служители на Агенцията с особен 
статут, които имат правата и задълженията, 
предвидени в ЗДАР и в съответния закон, 
приложим за заеманата длъжност по прикри-
ващо правоотношение.
(2) Служителите на и под прикритие за-
дължително преминават първоначална про-
фесионална подготовка.
Чл. 44. Служителите на и под прикритие 
осъществяват дейността си по начин, който 
не застрашава прикритието от разкриване.
Чл. 45. (1) За работата си на и под при-
критие служителят на Агенцията получава 
доходи и обезщетения, предвидени за заеманата 
длъжност или за изпълняваната професия.
(2) Доходите по ал. 1 се получават от 
служителя на или под прикритие и задъл-
жителните осигурителни вноски върху тях се 
внасят при условията и по реда, установени 
за прикриващото правоотношение.
Чл. 46. (1) Когато полученият нетен месе-
чен доход за работата на или под прикритие 
е по-нисък от полагащото се нетно трудово 
възнаграждение за заеманата длъжност в 
Агенцията, Агенцията изплаща разликата на 
служителя и внася разликата в дължимите 
данъци и осигурителни вноски.
(2) Разликата в дължимите данъци и 
осигурителни вноски на служителите на и 
под прикритие се внася по ред, определен от 
Националната агенция за приходите и Наци-
оналния осигурителен институт, съгласуван 
с Агенцията.
(3) Когато полученият нетен месечен доход 
за работата на или под прикритие е по-висок 
от полагащото се нетно трудово възнаграж-
дение за заеманата длъжност в Агенцията, 
разликата е в полза на служителя с изклю-
чение на случаите, определени с решение на 
Министерския съвет.
(4) Условията и редът за получаване на 
командировъчни средства от служителите 
на или под прикритие по прикриващото 
правоотношение се уреждат с решение на 
Министерския съвет.
Чл. 47. Служителите на прикритие в дър-
жавната администрация имат право на отпуски 
при условията и в размерите, предвидени за 
прикриващото правоотношение.
Чл. 48. (1) Служителите на и под прикритие 
в юридически лица, граждански дружества и 
като лица, упражняващи свободни професии, 
имат право на и ползват отпуски при условията 
и в размерите, предвидени за длъжността по 
прикриващото правоотношение.
(2) Служителите по ал. 1, които могат сами 
да определят броя на дните на платения си 
годишен отпуск или дните, в които няма да 
полагат труд или да извършват дейност по 
прикриващото правоотношение, имат право 
на възнаграждение за тези дни до размера на 
възнаграждението за полагащия им се платен 
годишен отпуск в Агенцията.
(3) Когато размерът на платения годишен 
отпуск, полагащ се за заеманата длъжност в 
Агенцията, е по-голям от платения годишен 
отпуск по ал. 1, служителят има право:
1. да ползва разликата след извеждане от 
прикритие;
2. на обезщетение за неизползваната част 
от отпуска при прекратяване на правоотно-
шението с Агенцията.
Чл. 49. (1) При пенсиониране на служители-
те, работили на и под прикритие, документите 
се издават от Агенцията за категорията труд 
и за осигурителния стаж и доход за заеманата 
от тях длъжност в Агенцията.
(2) Служителите на Агенцията не могат да 
се ползват при пенсиониране с права, различни 
от тези, които им се полагат като служители 
на Агенцията, независимо от правоотноше-
нията им за периода, през който са били на 
или под прикритие.
Г л а в а  п е т а
ДИСЦИПЛИНАРНА ОТГОВОРНОСТ НА 
ДЪРЖАВНИТЕ СЛУЖИТЕЛИ. РЕД ЗА 
ПРОВЕЖДАНЕ НА ДИСЦИПЛИНАРНОТО 
ПРОИЗВОДСТВО, НАЛАГАНЕ НА ДИС-
ЦИПЛИНАРНО НАКАЗАНИЕ И ИЗПЪЛ-
НЕНИЕТО МУ
Чл. 50. (1) Дисциплинарното производство 
представлява съвкупност от действия по съ-
биране на доказателства във връзка с извър-
шеното дисциплинарно нарушение, както и 
по налагане на дисциплинарното наказание.
(2) Дисциплинарното производство започва 
по инициатива на дисциплинарно наказващия 
орган. Когато дисциплинарното нарушение е 
констатирано от друг служител, той незабавно 
писмено уведомява дисциплинарно наказва-
щия орган.
Чл. 51. (1) Дисциплинарните наказания 
се налагат не по-късно от два месеца от от-
криването на нарушението и не по-късно от 
пет години от извършването му.
(2) Сроковете по ал. 1 спират да текат, 
докато държавният служител е в законоус-
тановен отпуск или по отношение на него е 
взета мярка за неотклонение задържане под 
стража или домашен арест.
(3) Когато дисциплинарното нарушение 
съставлява престъпление или администра-
тивно нарушение, сроковете по ал. 1 започват 
да текат от влизането в сила на съдебния акт 
или на наказателното постановление.
Чл. 52. Дисциплинарното нарушение се 
счита за открито, когато са налице достатъч-
но данни относно извършеното нарушение и 
самоличността на нарушителя, включително: